૧૨ જાન્યુઆરીથી ઈસ્લામાબાદમાં ભારતના હાઈ કમિશનર તરીકેનો ચાર્જ સંભાળનારા ગૌતમ ભામ્બવાલે અત્યારથી ૧૫ જાન્યુઆરીની વિદેશ સચિવ કક્ષાની મંત્રણા માટેની તૈયારીમાં લાગી ગયા છે. વિદેશ સચિવોે તેમના કાર્યક્ષેત્ર હેઠળ આવતી શાંતિ અને સલામતી તેમજ કાશ્મીર બાબતોની ચર્ચા તો કરશે જ સાથોસાથ તેઓ ગૃહ સચિવ, વાણિજ્ય સચિવ અને પ્રવાસન સચિવોને મળીને સરક્રીક, વુલ્લર બરાજ, તુલબુલ નેવિગેશન પ્રોજેક્ટ, આર્થિક-વ્યાપારિક સહકાર, ત્રાસવાદના પ્રતિકાર, માદક દ્રવ્યોની હેરાફેરી પર નિયંત્રણ, માનવીય બાબતો, ધાર્મિક પ્રવાસન અને લોકોના આદાન-પ્રદાન સહિતના બધા મુદ્દાઓની ચર્ચા કરશે.